ZAPISNIK
13. sjednice Vijeća Gradske četvrti Brezovica, održane 17. lipnja 2022., s početkom u 17:30 sati, u sjedištu Gradske četvrti Brezovica, Brezovička cesta 100, 

Nazočni članovi Vijeća Gradske četvrti Brezovica: Tomislav Cavrić, Ivan Pucko, Zdravko Harmicar, Srećko Tatar, Ivica Kovačić, Ivica Mavračić, Marina Pucević, Zlatko Katulić, Irena Borovina i Nenad Žugaj
Nenazočni članovi  Vijeća Gradske četvrti Brezovica: Vladimir Iviček
Nazočni djelatnici Gradskog ureda za mjesnu samoupravu: Milan Kulaš i Stjepan Tomislav Križanić.

Sjednicu otvara Tomislav Cavrić, predsjednik Vijeća Gradske četvrti Brezovica,  pozdravlja nazočne te konstatira da je na sjednici nazočno 10 od 11 članova Vijeća, čime su stečeni uvjeti za raspravu i pravovaljano odlučivanje. Izvještava nazočne da je član Vijeća Vladimir Iviček podnio pisanu primjedbu vezanu uz dostavljanje materijala izvan roka propisanog Poslovnikom, a rok je 7 dana prije sjednice, te da je zatražio sazivanje iste sjednice u ponedjeljak ili utorak (20. ili 21. lipnja 2022.). Tomislav Cavrić naglašava da će se ubuduće materijali slati u propisanom roku. 
Srećko Tatar zamolio je da se ubuduće koordinacije i sjednice Vijeća sazivaju s većim  s većim vremenskim razmakom. Naime, prošla je sjednica trebala početi oko 18,00, a počela je u 19,00 sati. 
Prije utvrđivanja dnevnog reda, predsjednik otvara raspravu o zapisniku 12. sjednice Vijeća Gradske četvrti Brezovica. 
Marina Pucević zatražila je da se provjeri pravopis, primjećeno je nekoliko pravopisnih grešaka.
         Obzirom da se nitko ne javlja za riječ, zapisnik daje na usvajanje.
Jednoglasno (10“za“) je usvojen zapisnik 12. sjednice.
 	Tomislav Cavrić konstatira da su članovi Vijeća primili prijedlog dnevnog reda te otvara raspravu o dnevnom redu. U raspravi su sudjelovali svi članovi. Raspravljalo se o amandmanu podnesenom na 3. točku dnevnoga reda – podnositelj Nenad Žugaj. 
Obzirom da se više nitko nije javio za raspravu daje na glasovanje dnevni red.
Vijeće je većinom glasova (9“za“ i 1 „suzdržan“) usvojilo sljedeći

DNEVNI RED
1. Prijedlog zaključka o izmjeni Plana komunalnih aktivnosti Gradske četvrti Brezovica u 2022. 
2. Prijedlog zaključka o  osnivanju i imenovanju Vijeća za prevenciju Gradske četvrti Brezovica 
3. Prijedlog zaključka o prijedlogu za izradu novog Prostornog plana Grada Zagreba
4. Pitanja, prijedlozi i obavijesti
           - Dopis- Statutarna odluka
           - Dopis- Skrb o prostorima mjesne samouprave

Ad. 1. Prijedlog zaključka o izmjeni Plana komunalnih aktivnosti Gradske četvrti 
           Brezovica u 2022. 

Tomislav Cavrić otvara prvu točku dnevnoga reda, konstatira da su članovi Vijeća primili  Prijedlog u pisanom obliku te otvara raspravu. U raspravi su sudjelovali svi članovi Vijeća.
Obzirom da se više nitko nije javio za riječ, Tomislav Cavrić  zatvara raspravu te daje na glasovanje Prijedlog zaključka
Jednoglasno (10 „za“) je donosen
                                                      ZAKLJUČAK 
            o izmjeni Plana  komunalnih aktivnosti Gradske četvrti Brezovica u 2022.

Zaključak se prilaže zapisniku. 


Ad. 2.   Prijedlog zaključka o  osnivanju i imenovanju Vijeća za prevenciju Gradske  
            četvrti Brezovica 

Tomislav Cavrić otvara drugu točku dnevnoga reda, konstatira da su članovi Vijeća primili  Prijedlog zaključka u pisanom obliku te otvara raspravu u kojoj su sudjelovali svi članovi Vijeća. 
Obzirom da se više nitko nije javio za riječ, Tomislav Cavrić  zatvara raspravu te daje na glasovanje Prijedlog zaključka
Jednoglasno (10 „za“) je donesen  
ZAKLJUČAK
o osnivanju i imenovanju Vijeća za prevenciju Gradske četvrti
Brezovica

1. Osniva se Vijeće za prevenciju Gradske četvrti Brezovica (u daljnjem tekstu: Vijeće), u svrhu koordinacije aktivnosti svih društvenih subjekata na postizanju što većeg stupnja sigurnosti, zaštite ljudi i imovine te kvalitete življenja na području Gradske četvrti Brezovica.
2. Zadaće Vijeća su: organiziranje i koordiniranje provođenja aktivnosti i mjera na povećanju sigurnosti građana i imovine; suradnja i davanje potpore svim društvenim subjektima, čiji rad je u funkciji povećanja sigurnosti građana i imovine; reagiranje na pojavne oblike kriminala u začecima te prepoznavanje njihovih uzroka; koordinacija rada Vijeća s Vijećem za prevenciju Grada Zagreba; iniciranje osnivanja vijeća za prevenciju mjesnih odbora; zajedničke preventivne aktivnosti s vijećima za prevenciju mjesnih odbora; podnošenje izvješća o aktivnostima i mjerama prevencije kriminaliteta na području gradske četvrti; uključivanje građana s područja gradske četvrti u provedbe pojedinih dijelova programa; informiranje i prezentiranje rada i rezultata rada sudionika preventivnih aktivnosti u medijima i javnosti. 
3. Članove Vijeća imenuje Vijeće Gradske četvrti Brezovica. Vijeće ima predsjednika, zamjenika i po pet članova. Predsjednik Vijeća je po položaju predsjednik Vijeća Gradske četvrti Brezovica, Zamjenik predsjednika je po položaju pomoćnik načelnika za temeljnu policiju VI. policijske postaje, Policijska uprava zagrebačka. Članovi Vijeća su članovi Vijeća Gradske četvrti Brezovica, predstavnici udruga, vjerskih zajednica, ugledni pojedinci i članovi zajednice koji će svojim radom pridonijeti razvoju zajednice i većoj sigurnosti građana. 
4. U Vijeće imenuju se:
za predsjednika: predsjednik Vijeća Gradske četvrti Brezovica
za zamjenika predsjednika: Zoran Šalinović, pomoćnik načelnika za temeljnu policiju VI. policijske postaje, Policijska uprava zagrebačka 
za članove:
tri člana iz redova članova Vijeća Gradske četvrti Brezovica:
Irena Borovina, Zdravko Harmicar i Marina Pucević 
5. dva člana iz redova udruga, vjerskih zajednica, ugledni pojedinci i članovi zajednice i drugih djelatnika:
Darko Rogalo, ravnatelj OŠ Brezovica
Tatjana Bračun Hadad, ravnateljica OŠ Horvati
6. Način rada utvrdit će se poslovnikom koji Vijeće donosi na svojoj konstituirajućoj sjednici, što ju saziva predsjednik Vijeća Gradske četvrti Brezovica. 
7. U razdoblju od raspuštanja Vijeća Gradske četvrti Brezovica do konstituiranja novoizabranog Vijeća Gradske četvrti Brezovica, odnosno do imenovanja novih članova Vijeća svim imenovanim članovima Vijeća traje mandat. 
8. Stručne, administrativne i tehničke poslove za Vijeće obavljat će Gradski ured za mjesnu samoupravu, civilnu zaštitu i sigurnost.
9. Ovaj će zaključak biti objavljen u Službenom glasniku Grada Zagreba.

Ad. 3.  Prijedlog zaključka o prijedlogu za izradu novog Prostornog plana Grada  
            Zagreba

Tomislav Cavrić otvara točku dnevnoga reda, konstatira da su članovi Vijeća primili  Prijedlog zaključka u pisanom obliku te otvara raspravu u kojoj su sudjelovali svi članovi Vijeća. 
Obzirom da se više nitko nije javio za riječ, zatvara raspravu te daje na glasovanje amandman Nenada Žugaja.
Većinom glasova (8 „za“ i 2 „suzdržana“) amandman je prihvaćen.
Tomislav Cavrić daje na glasovanje Prijedlog zaključka 
Većinom glasova (7 „za“ i 3 „suzdržana“) je donesen 

ZAKLJUČAK 
  o prijedlogu za izradu novog Prostornog plana Grada Zagreba

1. Vijeće je ponovo razmotrilo prijedloge za izradu novog Prostornog plana Grada Zagreba. 

2. Vijeće predlaže sljedeće: 
- da se prostor (označen u prilogu 1 zaključka) omeđen Hudobičkom ulicom III. odvojak,  
   kanalima Hrvatskih voda, označenim kao k.č.br. 3072  i 4152 k.o. Brezovica i završetkom  
   obiteljskih kuća u ulici Drežnik III. odvojak prenamjeni u mješovitu, stambeno  
   (obiteljske kuće) - gospodarsku zonu.
      - da se prostor (označen u prilogu 2 zaključka) uz ulicu Desprimska ulica odvojak 1., od  
        katastarske čestice 2213/2 k.o. Brezovica do ulice Drežnik, tj. katastarske čestice 2193 k.o. 
        Brezovica prenamjeni u građevinsku zonu.  

3. Ovaj se zaključak dostavlja Gradskom uredu za gospodarstvo, ekološku održivost i strategijsko planiranje, Sektoru za prostorno i urbanističko planiranje, Republike Austrije 18.


Ad. 4.  Pitanja, prijedlozi i obavijesti

Tomislav Cavrić otvara četvrtu točku dnevnoga reda. Obrazlaže Statutarnu odluku o izmjeni Satuta Grada Zagreba, a kojom je propisano da gradske četvrti planove komunalnih aktivnosti za 2023. i prijedloge programa održavanja za 2023. moraju donijeti do 31. listopada 2022.
Obrazlaže dopis o skrbi o prostorima mjesne samouprave te napominje da će se o prijedlogu u dopisu očitovati  vijeća mjesnih odbora, a sukladno tome će biti njegovo očitovanje.
Vezano za sadašnji prostor-kuću u najmu za potrebe Mjesnog odbora Havidići,  predlaže da Mjesni odbor Havidići  za svoje potrebe koristi vatrogasni dom u Lipnici.
Milan Kulaš napominje da je u Poslovnicima i Pravilima mjesnih odbora navedeno  njihovo sjedište. Također napominje da Ugovor o najmu traje do 31. kolovoza 2022. 
Ivan Kovačić napominje da je termine korištenja njegove stranke u Lipnici prepustio udrugama kojima treba prostor te da domar ne želi otključati prostor udrugama. 
Milan Kulaš naglasio je da se ne smije dogoditi da korisnik u svome terminu ne bude pušten u prostor.
Zdravko Harmicar, vezano za najam kuće u Havidićima za potrebe Mjesnog odbora Havidići, rekao je da je to čisto pogodovanje privatnim osobama. Treba osposobiti postojeći kontejner za korištenje dok se ne nađe bolje rješenje.
[bookmark: _GoBack]Tomislav Cavrić rekao je da će se na idućoj sjednici donijeti odluka o prostoru za potrebe Mjesog odbora Havidići. Ako opcija s Lipnicom nije moguća najbolje je da ostanu u kući dok se ne riješi problem WC-a za kontejner.
Ivan Pucko navodi da je prema preliminarnim podacima popisa stanovništva 2021.  u Gradskoj četvrti Brezovica porastao broj stanovnika te bi se podjela sredstava gradskim četvrtima trebala uskladiti s brojem stanovnika po popisu iz 2021.
Obzirom da više nije bilo pitanja, Tomislav Cavrić zatvara točku i zaključuje sjednicu.

Dovršeno u 19:05 sati.

KLASA: 024-08/22-002/190 
URBROJ: 251-13-11-8-22-2                                                                                                         Brezovica, 17. lipnja 2022.    


Zapisnik vodio
Stjepan Tomislav Križanić




Predsjednik
Vijeća Gradske četvrti Brezovica

Tomislav Cavrić, mag.ing.el.techn.inf.
	

